
/ Kratka tišina /  
Svećenik/P1: Srce Isusovo, za nas potpuno predano, hvala ti što si nam za stan dao Srce svoje Majke. Daj da radosno dajemo naša srca na oblikovanje prema njenom majčinskom Srcu. Pomozi nam što bolje upoznati njezino Kraljevsko srce i u njega imati potpuno povjerenje. 
SVI: Presveto Srce Isusovo, izvore svakoga dobra, ja ti se klanjam, vjerujem u te, ufam se u te, ja te ljubim i kajem se za sve svoje grijehe. Tebi poklanjam ovo svoje siromašno srce, učini ga poniznim, strpljivim, čistim i da u svemu odgovara tvojim željama. Daj o dobri Isuse, da ja živim u tebi i ti u meni.
Svećenik/P1: Isuse, molimo te za svećenike koji će biti ove godine zaređeni. Daj im svoju milost u služenju po uzoru na tebe, Velikoga svećenika. Stavljamo u tvoje Srce i sve naše potrebe, čežnje, nakane. Molimo te dotakni i srca onih koji te nisu upoznali i uzljubili. Daj da te svi žarko ljubimo.
SVI: Gospodine, molimo te usavrši svoju ljubav u nama da se s pravom za nas može reći da smo tvoji učenici.
Svećenik/P1: Blagoslovi, Bože, nas, daruj svima sreću, spas. 
SVI: Schönstattom nas prožmi ti, ovdje i u vječnosti! Amen.
DIVNOJ DAKLE, TAJNI OVOJ
BLAGOSLOV S PRESVETIM
POHVALE IMENU BOŽJEM 
ZAVRŠNA PJESMA: Srce Božansko Isusa moga, daj da sve više ljubim te ja! Ti si veselje, naroda svoga, ti moga žića nada si sva.
// Srce Božansko Isusa moga, daj da sve više ljubim te ja!//
K tebi ću ići u svako doba, danju i noću tebe ću zvat.
Ti ćeš mi biti nada do groba, ti ćeš mi duši pokoja dat.   



// Srce Božansko Isusa moga, daj da sve više ljubim te ja!// 

APOSTOLI KRALJICE BUDUĆNOSTI!
Pjesma: Prečisto Srce Marijino, 
prepuno dobrote, pokaži svoju ljubav 
prema nama.
Tvoga Srca plamen, o Marijo,
neka siđe na sve ljude.
Mi te beskrajno volimo, mi te volimo.
Utisni u naša srca pravu ljubav da čeznemo za tobom.
O, Marijo, blaga i ponizna srca, sjeti nas se kad sagriješimo.
Ti znaš da svi ljudi griješe. Tvoga Srca plamen...
P1: Draga naša Triput Divna Majko, u zajedništvu naših srdaca, pozdravljamo te slaveći Dan saveza ljubavi. Ti imaš Prečisto srce koje osjeća i ljubi, koje brine za svako svoje dijete, a osobito za ono koje je sklopilo Savez ljubavi s tobom, najdivnijom Majkom i Kraljicom Schönstattskom. Ti želiš biti Kraljica naših srdaca.
P2: Okupljeni oko tebe, želimo ti zahvaliti za tvoju dobrotu i ljubav koju osjećamo. Želimo upijati tvoju ljepotu. Promatrajući tebe, sebe vidimo u istini. Često smo imali prkosno, nemarno i tvrdo srce. Ponekad nismo dostojni tvojima se zvati. Oprosti nam.
SVI: Naša srca trebaju tebe Majko, tvoj oprost, zaštitu i zagovor. Vjerujući u Savez ljubavi promatramo tvoje Srce koje budi naša srca, podiže umorne i vraća zalutale.
P3: Draga Majko, prečistoga Srca, predajemo ti planove i odluke naših srdaca. Daj da naša srca budu tvojemu Srcu slična – strpljiva, milosrdna i sućutna, plemenita, nježna, velikodušna, sebedarna, poslušna, odvažna, brižna, mudra, dostojanstvena, hrabra i postojana. 
P1: Želimo raditi na svom samoodgoju. Ti si naša odgojiteljica srdaca. Ovaj mjesec to posebno osjećamo dok slavimo tvoje Bezgrješno Srce. Ti razumiješ naše slabosti, zato te molimo da nam pomogneš u našim nastojanjima.
P2: Krunjenje je razmjena srdaca, a mi ove godine slavimo deset godina kako si okrunjena u Maloj Subotici kao Kraljica srca. Daj nam svoje Bezgrješno Srce, a mi tebi dajemo svoje griješno srce. Kraljice srca, oblikuj ga, stavi ga u Isusovo Srce i upotrijebi ga. 
SVI: Draga Majko i Kraljice: „Ništa bez tebe – ništa bez nas, bez mene“. 
PJESMA: Bezgrješnom srcu nebeske Majke
najljepša pjesma sad nek se ori;
Srcu što puno ljubavi žarke, za nas vijek moli, za nas vijek gori.
O Srce puno plamena svetog, užezi nas! 
O Srce moćno, o Srce dobro budi nam spas!
P3: Kako bi se ostvarilo naše geslo: “Moje srce – tvoje Svetište“, obnavljamo s tobom, draga naša Triput Divna Majko, svoj Savez ljubavi.
SVI: O, Gospođo moja, o Majko moja, tebi se sasvim prikazujem. I da pokažem kako sam ti odan, posvećujem ti danas svoje oči, svoje uši, svoja usta, svoje srce, upravo svega sebe, kad sanm dakle sav tvoj. O, dobra Majko, čuvaj me i brani me, kao stvar i svojinu  svoju. Amen!
P1: Prečisto Srce naše Triput Divne Majke, pogledaj na sve potrebe u našim obiteljima i u HŠO. Daj da među nama vlada jedinstvo i razumijevanje. Izmoli nam duhovnih zvanja. Molimo za sve bolesne članove, izmoli im zdravlje kako bi mogli obnašati svoje dužnosti.
P2: - Srce Marijino, što je na nebu krunom Majke Božje Kraljicom svemira okrunjeno, moli za nas! 
- Srce Marijino, čudo Srca Isusova, ...
- Srce Marijino, ogledalo Srca Isusova, ...
- Srce Marijino, utjeho Srca Isusova, ...
- Srce Marijino, utjeho svih nevoljnika, ...
- Srce Marijino, utočište grješnika, ...    
- Srce Marijino, Srce po Srcu vječnog Oca, ...
- Srce Marijino, predostojne Kraljice svijeta, ...
- Srce Marijino, blagoslovljeno u vijeke, moli za nas sada i u sve vijeke.
Amen! 					(iz litanija Prečistog Srca Marijina)
NAGOVOR
PJESMA ZA IZLAGANJE PRESVETOG OLTARSKOG SAKRAMENTA
SVET, SVET, SVET ...
Svećenik/P1: Isuse, koji si prisutan u otajstvu Euharistije, dolazimo ti reći hvala. Hvala za tvoju ljubav, za tvoju prisutnost pod prilikama kruha i vina na našim oltarima i svetohraništima. 
SVI: Gospodine Isuse, klanjamo ti se prisutnome u sakramentu ljubavi. 
Svećenik/P1: Od Isusa Krista živimo, od Njega se hranimo. On je najdublja istina moga života. On je moj jedini Spasitelj i Otkupitelj. Isus je živ. On je sada među nama. Tajnu svete euharistije ne možemo do kraja razumjeti. Ali kada smo ponizni, kada smo maleni, kada smo i na dobar način naivni, tada ćemo je bolje i razumjeti. Isus za vrijeme Posljednje večere, uoči svoje muke, nama daruje svetu euharistiju, svetu misu, kruh života. Isus nam ne daruje samo neki znak ili simbol, Isus nam daruje samoga sebe: svoju živu prisutnost, svoju blizinu i suosjećanje, svoju utjehu i snagu, svoju muku i patnju, cijeli svoj život. Isus misli osobno na mene kada ga primam u maloj bijeloj hostiji. S njime mogu nakon pričesti slobodno i prirodno razgovarati. On me razumije i suosjeća sa mnom. Isus mi želi pomoći savladati ovaj život i postići svoj osobni cilj.“
(Iz razmatranja p. Christopha na Tijelovo 23. 6. 2019. na Berg Schönstattu)
PJESMA: Nebo gori, zemlja blista, slušajući spasa Krista,
kako javlja tisućama nebojte se ja sam s vama. 
Ja sam s vama Isus veli, s nama ostat žerko želi, 
dok pod svetim prilikama Srce kuca: Ja sam s vama! 
Isuse, za čudo ovo, vazda divno vazda novo, 
što ga Božja ljubav dala kličemo ti: Hvala, hvala!
Ja sam s vama Isus veli, s nama ostat žerko želi, 
dok pod svetim prilikama Srce kuca : Ja sam s vama! 
Svećenik/P1: Oprosti, Isuse, što tvoje Srce i danas pati zbog naših grijeha i propusta, naših nemara za tebe. Unatoč tome ti si s nama ostao. Opraštaš nam i tješiš nas. Hvala ti.
Presveto Srce Isusovo, ovdje živo prisutno, budi blagoslovljeno, slavljeno i hvaljeno. Hvala ti što nas ohrabruješ. Uzmi naša srca slaba i grješna i daj nam svoje blago i ponizno Srce.

